CELEX: 32007R0142
Language: el
Date: 2007-02-14
Title: Κανονισμός (ΕΚ) αριθ. 142/2007 της Επιτροπής, της 14ης Φεβρουαρίου 2007 , σχετικά με την τροποποίηση του κανονισμού (ΕΚ) αριθ. 1610/2006 για παρέκκλιση από τις διατάξεις του κανονισμού (ΕΚ) αριθ. 327/98 και του κανονισμού (ΕΚ) αριθ. 1291/2000 όσον αφορά ορισμένα πιστοποιητικά εισαγωγής εκδιδόμενα για το τμήμα του Ιουλίου 2006, στο πλαίσιο των δασμολογικών ποσοστώσεων εισαγωγής ρυζιού και θραυσμάτων ρυζιού

15.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 43/11
            
         
      ΚΑΝΟΝΙΣΜΌΣ (ΕΚ) αριθ. 142/2007 ΤΗΣ ΕΠΙΤΡΟΠΉΣ
   
   της 14ης Φεβρουαρίου 2007
   σχετικά με την τροποποίηση του κανονισμού (ΕΚ) αριθ. 1610/2006 για παρέκκλιση από τις διατάξεις του κανονισμού (ΕΚ) αριθ. 327/98 και του κανονισμού (ΕΚ) αριθ. 1291/2000 όσον αφορά ορισμένα πιστοποιητικά εισαγωγής εκδιδόμενα για το τμήμα του Ιουλίου 2006, στο πλαίσιο των δασμολογικών ποσοστώσεων εισαγωγής ρυζιού και θραυσμάτων ρυζιού
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL καταρτισθέντος κατόπιν των διαπραγματεύσεων του άρθρου XXIV: 6 της GATT (1), και ιδίως το άρθρο 1,
   τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (2), και ιδίως το άρθρο 13 παράγραφος 4,
   Εκτιμώντας τα ακόλουθα:
   
               (1)
            
            
               Δυνάμει του κανονισμού (ΕΚ) αριθ. 1610/2006 της Επιτροπής (3), η διάρκεια ισχύος των πιστοποιητικών που έχουν εκδοθεί για την εισαγωγή αποφλοιωμένου, λευκασμένου ή ημιλευκασμένου ρυζιού για το τμήμα του Ιουλίου 2006 ορισμένων ποσοστώσεων εισαγωγής που έχουν ανοιχθεί με τον κανονισμό (ΕΚ) αριθ. 327/98 της Επιτροπής, της 10ης Φεβρουαρίου 1998, για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού (4), παρατάθηκε έως τις 31 Δεκεμβρίου 2006, ύστερα από αίτηση των ενδιαφερόμενων εμπορευομένων. Επιπλέον, η χρησιμοποίηση των εν λόγω πιστοποιητικών, σε ορισμένες περιπτώσεις, διευκολύνθηκε όσον αφορά την καταγωγή και τον κωδικό ΣΟ του εισαγόμενου ρυζιού.
            
         
               (2)
            
            
               Παρά τις σχετικές διατάξεις, δεν κατέστη δυνατή η χρησιμοποίηση ορισμένων πιστοποιητικών εισαγωγής κατά την περίοδο ισχύος τους διότι διαταράχθηκαν οι ροές των εισαγωγών στην Κοινότητα, ιδίως λόγω της εμφάνισης στην αμερικανική αγορά ρυζιού που έχει μολυνθεί από το γενετικώς τροποποιημένο ρύζι και του επακόλουθου κινδύνου ακινητοποίησης των εισαγωγών. Κρίνεται σκόπιμο, λαμβανομένων υπόψη των ιδιαίτερων περιστάσεων, να δοθεί η δυνατότητα στα κράτη μέλη να παρεκκλίνουν από τον κανονισμό (ΕΚ) αριθ. 1291/2000 της Επιτροπής, της 9ης Ιουνίου 2000, για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (5), και να αποδεσμεύσουν, κατά περίπτωση, την εγγύηση που έχει συσταθεί από τους εμπορευόμενους εφόσον πληρούνται ορισμένοι όροι.
            
         
               (3)
            
            
               Πρέπει επίσης να επιτραπεί στα κράτη μέλη να επιστρέψουν στους σχετικούς εμπορευομένους τα πιστοποιητικά εξαγωγής που υποβλήθηκαν για τη στήριξη της αίτησης πιστοποιητικού εισαγωγής, σύμφωνα με το άρθρο 3 του κανονισμού (ΕΚ) αριθ. 327/98.
            
         
               (4)
            
            
               Κρίνεται σκόπιμο να τροποποιηθεί ο κανονισμός (ΕΚ) αριθ. 1610/2006 αναλόγως.
            
         
               (5)
            
            
               Τα μέτρα που αναφέρονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1610/2006 τροποποιείται ως εξής:
   
               1)
            
            
               Παρεμβάλλεται το ακόλουθο άρθρο 2α:
               «Άρθρο 2α
               1.   Κατά παρέκκλιση από το άρθρο 35 παράγραφος 2 του κανονισμού (ΕΚ) αριθ. 1291/2000, τα κράτη μέλη μπορούν να αποδεσμεύσουν, ύστερα από εξέταση κατά περίπτωση, την εγγύηση που προβλέπεται στο άρθρο 4 παράγραφος 2 του κανονισμού (ΕΚ) αριθ. 327/98 για τα πιστοποιητικά εισαγωγής τα οποία αναφέρονται στο άρθρο 1 του παρόντος κανονισμού και δεν χρησιμοποιήθηκαν πριν από το τέλος της περιόδου ισχύος τους, υπό τον όρο ότι:
               
                           α)
                        
                        
                           ο δικαιούχος του πιστοποιητικού εισαγωγής επιστρέφει το ή τα πιστοποιητικά εισαγωγής που δεν χρησιμοποιήθηκαν στις αρμόδιες αρχές και ζητά την αποδέσμευση της σχετικής εγγύησης·
                        
                     
                           β)
                        
                        
                           οι αρμόδιες αρχές των κρατών μελών διαθέτουν επαρκή στοιχεία τα οποία τους επιτρέπουν να διαπιστώσουν ότι ο σχετικός εισαγωγέας ενήργησε καλή τη πίστη και κατέβαλε κάθε δυνατή προσπάθεια προκειμένου να χρησιμοποιήσει το ή τα πιστοποιητικά εισαγωγής κατά την περίοδο ισχύος τους.
                        
                     2.   Το πρωτότυπο του πιστοποιητικού εξαγωγής που συνόδευε την αίτηση πιστοποιητικού εισαγωγής, σύμφωνα με το άρθρο 3 του κανονισμού (ΕΚ) αριθ. 327/98, επιστρέφεται στον δικαιούχο του πιστοποιητικού εισαγωγής του οποίου η εγγύηση αποδεσμεύτηκε δυνάμει της παραγράφου 1 του παρόντος άρθρου.».
            
         
               2)
            
            
               Στο άρθρο 3, προστίθεται η ακόλουθη παράγραφος 3:
               «3.   Τα κράτη μέλη ανακοινώνουν στην Επιτροπή ηλεκτρονικά έως τις 31 Μαρτίου 2007, τον αριθμό του ή των πιστοποιητικών εισαγωγής που δεν χρησιμοποιήθηκαν, των οποίων η εγγύηση αποδεσμεύτηκε σύμφωνα με το άρθρο 2α, καθώς και τις ποσότητες (τόνους) των σχετικών προϊόντων ανά κωδικό συνδυασμένης ονοματολογίας (κωδικοί ΣΟ).».
            
         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Φεβρουαρίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 146 της 20.6.1996, σ. 1.
   
      (2)  ΕΕ L 270 της 21.10.2003, σ. 96. Κανονισμός όπως τροποποιήθηκε τελευταία με τον κανονισμό (ΕΚ) αριθ. 797/2006 (ΕΕ L 144 της 31.5.2006, σ. 1).
   
      (3)  ΕΕ L 299 της 28.10.2006, σ. 11.
   
      (4)  ΕΕ L 37 της 11.2.1998, σ. 5. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2019/2006 (ΕΕ L 384 της 29.12.2006, σ. 48).
   
      (5)  ΕΕ L 152 της 24.6.2000, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1913/2006 (ΕΕ L 365 της 21.12.2006, σ. 52).